CELEX: 62019TN0387
Language: mt
Date: 2019-06-26 00:00:00
Title: Kawża T-387/19: Rikors ippreżentat fis-26 ta’ Ġunju 2019 — DF u DG vs BEI

26.8.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 288/56
            
         
      Rikors ippreżentat fis-26 ta’ Ġunju 2019 — DF u DG vs BEI
      (Kawża T-387/19)
      (2019/C 288/69)
      Lingwa tal-kawża: il-Franċiż
      
         Partijiet
      
      
         Rikorrenti: DF u DG (rappreżentanti: L. Levi, u A. Blot, avukati)
      
         Konvenut: Bank Ewropew tal-Investiment
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
               
            b’konsegwenza:
      
                  —
               
               
                  tannulla d-deċiżjonijiet li jirrifjutaw lil DF u lil DG l-allowance tal-installazzjoni waqt ir-ritorn tagħhom minn uffiċċji esterni (deċiżjonijiet meħuda rispettivament fis-6 ta’ Marzu 2018 u fit-28 ta’ Frar 2019);
               
            
                  —
               
               
                  sa fejn ikun hemm bżonn, tannulla d-deċiżjonijiet tad-19 ta’ Marzu 2019 (għal DF) u tas-27 ta’ Marzu 2019 (DG) li permezz tagħhom il-BEI iqis li ma hemmx lok li tinfetaħ il-proċedura ta’ konċiljazzjoni, billi l-kontestazzjonijiet tagħhom huma “manifestly unfounded”;
               
            
                  —
               
               
                  sa fejn ikun hemm bżonn, tannulla d-deċiżjonijiet tal-14 ta’ Ġunju 2019 li jikkonfermaw ir-rifjut ta’ għoti tal-allowance tal-installazzjoni;
               
            
                  —
               
               
                  tikkundanna lill-konvenut għall-ħlas tal-allowance tal-installazzjoni lil kull wieħed mir-rikorrenti, miżjud b’interessi moratorji kkalkolati bir-rata tal-Bank Ċentrali Ewopew miżjuda b’2 punti, sal-pagament sħiħ;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw erba’ motivi.
      
                  1.
               
               
                  L-ewwel motiv ibbażat fuq il-ksur, bl-interpretazzjoni li kienet saret minnhom mill-Bank Ewropew tal-Investiment (BEI), tal-Artikoli 5 u 7 tal-Anness VII tar-Regolamenti tal-Persunal tal-BEI, sa fejn l-interpretazzjoni l-ġdida tar-regola prevista minn dawn id-dispożizzjonijiet ma hijiex konformi mal-għan li hija mistennija ssegwi.
               
            
                  2.
               
               
                  It-tieni motiv ibbażat fuq il-ksur tad-drittijiet miksuba, fuq il-ksur tal-aspettattivi leġittimi, fuq l-assenza ta’ sistema tranżitorja, kif ukoll fuq il-ksur tal-prinċipju ta’ amministrazzjoni tajba u tad-dmir ta’ premura.
               
            
                  3.
               
               
                  It-tielet motiv ibbażat fuq il-ksur tal-prinċipju ta’ nondiskriminazzjoni.
               
            
                  4.
               
               
                  Ir-raba’ motiv ibbażat fuq il-ksur tal-Artikolu 41 tar-Regolamenti tal-Persunal tal-BEI.